CELEX: 32010R0153
Language: el
Date: 2010-02-23 00:00:00
Title: Κανονισμός (ΕΕ) αριθ. 153/2010 της Επιτροπής, της 23ης Φεβρουαρίου 2010 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

25.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/5
            
         ΚΑΝΟΝΙΣΜΌΣ (ΕΕ) αριθ. 153/2010 ΤΗΣ ΕΠΙΤΡΟΠΉΣ
   της 23ης Φεβρουαρίου 2010
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα, ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφώνεται με τον παρόντα κανονισμό (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2010.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
               
               
                  Περιγραφή των εμπορευμάτων
               
            
                  (1)
               
               
                  (2)
               
               
                  (3)
               
            
                  Προϊόν με μορφή βιβλίου και ανορθωνόμενα τμήματα που περιλαμβάνει έντυπες σελίδες από χαρτόνι, εκ των οποίων δύο με περιορισμένο κείμενο σχετικά με το παιχνίδι.
                  Έχει έξι επιπλέον σελίδες οι οποίες όταν ανοίγουν, αναπαριστούν τρισδιάστατα πολλά τμήματα ενός διαστημικού σταθμού.
                  Περιλαμβάνει επίσης μια σελίδα με αποσπώμενες φιγούρες από χαρτόνι που στέκονται όρθιες και μπορούν να τοποθετηθούν σε διάφορα σημεία του διαστημικού σταθμού.
               
               
                  9503 00 99
               
               
                  Η ταξινόμηση καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, σημείωση 1 εδάφιο γ) στο κεφάλαιο 49 και από τα σχόλια στους κωδικούς ΣΟ της συνδυασμένης ονοματολογίας 9503 00 και 9503 00 99.
                  Βάσει των χαρακτηριστικών του (κατασκευή) το προϊόν προβλέπεται να χρησιμοποιείται ως παιχνίδι.
                  Τα παιδικά βιβλία εικόνων, με ανορθονώμενες ή αποσπώμενες φιγούρες και αποκοπτόμενα τμήματα, ταξινομούνται στην κλάση 4903 (Λευκώματα ή βιβλία με εικόνες και λευκώματα για ιχνογράφηση ή χρωματισμό, για παιδιά), εκτός εάν το αντικείμενο είναι πρωτίστως παιχνίδι. Τα αντικείμενα που αποτελούν παιχνίδια εξαιρούνται από την κλάση 4903 και ταξινομούνται στο κεφάλαιο 95. (Βλέπε επίσης τις επεξηγηματικές σημειώσεις του εναρμονισμένου συστήματος για την κλάση 4903).
                  Τα αντικείμενα του κεφαλαίου 95 εξαιρούνται από το κεφάλαιο 49 βάσει της σημείωσης 1 εδάφιο γ) στο κεφάλαιο 49.
                  Κατά συνέπεια το προϊόν πρέπει να ταξινομηθεί στην κλάση 9503 ως παιχνίδι.